Báturinn strandaði við Gölt í utanverðum Súgandafirði . „ Þetta er lítil vík þar sem hann er undir hömrum , svo þetta er frekar þröngt . Að öðru leyti reyndist vélin mjög vel , “ segir Jens , en um var að ræða aðra af nýju leiguvélum Landhelgisgæslunnar , TF-EIR . Eins og sjá má á myndskeiði sem tekið var úr þyrlunni voru aðstæður til björgunar þó nokkuð erfiðar , en þess má geta að um var að ræða fyrstu sjóbjörgun Jens . „ Þetta er töluverð áskorun að fara í svona verkefni . Þú ert með fjóra menn veltandi um í briminu . “ „ Þótt vindur hafi verið góður og bjart þá var sjólagið þannig að hann veltist töluvert mikið um . Karlagreyin þurftu bara að skorða sig af í rauninni , á meðan sigmaðurinn var að athafna sig hjá þeim , “ segir Jens , ánægður með hve vel björgunin gekk .